**Paziņojums par līdzdalības iespējām attīstības plānošanas dokumenta vai tiesību akta izstrādes procesā**

|  |  |  |
| --- | --- | --- |
| 1. | Dokumenta veids | Ministru kabineta noteikumu projekts |
| 2. | Dokumenta nosaukums | Grozījumi Ministru kabineta 2014. gada 11. marta noteikumos Nr. 134 "Noteikumi par vienoto veselības nozares elektronisko informācijas sistēmu" |
| 3. | Politikas joma un nozare vai teritorija | Veselības nozares politika |
| 4. | Dokumenta mērķgrupas | Tiesiskā regulējuma tiešā ietekme ir uz šādām piecām mērķgrupām:  1) visiem Latvijas iedzīvotājiem, kuri ir reģistrēti Iedzīvotāju reģistrā;  2) Latvijas pilsoņiem, kas ceļo vai dzīvo ārvalstīs;  3) ārzemniekiem, kas apmeklē Latviju vai strādā Latvijā;  4) ārstniecības iestādēm, ārstniecības personām;  5) izglītības iestādēm, kurām ZVA izsniegusi audu vai orgānu izmantošanas atļauju. |
| 5. | Dokumenta mērķis un sākotnēji identificētās problēmas būtība | Tiesību akta mērķis ir:   1. Noteikt tiesisko regulējumu jaunām vienotās veselības nozares elektroniskās informācijas sistēmas (turpmāk – e-veselības sistēma) funkcionalitātēm, lai nodrošinātu:    1. iespēju pacientam e-veselības sistēmā veikt atzīmi par atļauju vai aizliegumu veikt patologanatomisko izmeklēšanu (sekciju) pēc nāves un ārstniecības personai iespēju piekļūt šai informācijai;    2. iespēju pacientam e-veselības sistēmā atļaut vai aizliegt sava ķermeņa, audu vai orgānu izmantošanu medicīnā vai zinātnē pēc pacienta nāves un ārstniecības personai iespēju piekļūt šai informācijai;    3. iespēju pacientam e-veselības sistēmā pilnvarot citu personu pieņemt ar ārstniecību saistītus lēmumus pacienta vietā un ārstniecības personai iespēju piekļūt šai informācijai; 2. Noteikt kārtību, kādā notiek e-veselības sistēmā iekļauto pacienta veselības datu apmaiņa ar citām Eiropas Savienības (turpmāk – ES) un Eiropas Ekonomiskās zonas (turpmāk – EEZ) valstīm; 3. Precizēt atvērto un anulēto darbnespējas lapu (turpmāk – DNL) pieejamību darba devējiem Valsts ieņēmumu dienesta Elektroniskās deklarēšanās sistēmā (turpmāk – VID EDS) un kārtību, kādā tās apstrādā Valsts sociālās apdrošināšanas aģentūra (turpmāk – VSAA). |
| 6. | Dokumenta izstrādes laiks un plānotā virzība | Noteikumu projektu plānots pieteikt izsludināšanai Valsts sekretāru sanāksmē 2021. gada septembrī. |
| 7. | Dokumenti | Noteikumu projekts un tā sākotnējās ietekmes novērtējuma ziņojums (anotācija). |
| 8. | Sabiedrības pārstāvju iespējas līdzdarboties | Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 7.2. apakšpunktam sabiedriskā apspriede notiks 2021. gada 20. augustā, attālināti – *Microsoft Teams* platformā. |
| 9. | Pieteikšanās līdzdalībai | Priekšlikumus par noteikumu projektu iesniegt rakstiski iespējams līdz 2021. gada 9. augustam, nosūtot tos Evijai Začai (e-pasts: [evija.zaca@vm.gov.lv](mailto:evija.zaca@vm.gov.lv)).  Savukārt pieteikumu savai dalībai sabiedriskajā apspriedē varat pieteikt līdz 9. augustam aizpildot šo pieteikuma anketu: <https://docs.google.com/forms/d/e/1FAIpQLSf2oRWAxP0EQQ_mw4UnfPPwAAjCdAPH0X-KZqf58Wde3w9Mfg/viewform?vc=0&c=0&w=1&flr=0> |
| 10. | Cita informācija | Nav |
| 11. | Atbildīgā amatpersona | Evija Zača, tālrunis 67876045, [evija.zaca@vm.gov.lv](mailto:evija.zaca@vm.gov.lv) |

Departamenta direktors/pastāvīgās nodaļas vadītājs: Laura Boltāne

(vārds, uzvārds)

Valsts sekretāre: (\*paraksts ) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Indra Dreika